આ અંગે વાત કરતાં ઉત્કર્ષ ટ્રસ્ટના રેખા અધ્વર્યુએ જણાવ્યું કે, અમે શાળાઓમાં અને ગામડાંની મહિલા માટે ગોતા અને અસારવામાં બાયોડિગ્રેડેબલ સેનેટરી પેડ્ઝના યુનિટ શરૂ કર્યા છે. જે અન્ય પેડ્ઝ કરતાં સસ્તા પડે છે, તેમજ તે કેળાની છાલમાંથી બનતા હોવાથી તેનો કુદરતી રીતે નિકાલ થઇ શકે છે. તેમજ તેનું પેકિંગ પણ વોવન બેગમાં કરીએ છીએ. હાલમાં તો અમે માત્ર ગામડાઓની શાળાઓમાં ભણતી વિદ્યાર્થિનીઓ માટે કામ કરીએ છીએ પણ ટૂંક સમયમાં કોઇ પણ મહિલાઓ ખરીદી શકે એવા આઉટલેટ અને યુનિટ શરૂ કરવાનો પણ વિચાર છે.